Kostas Karamanlis

Konstantinos Alexandrou Karamanlis (gresk Κωνσταντίνος Αλεξάνδρου Καραμανλής), i dagligtale Kostas Karamanlis, født 14. september 1956 i Athen) er en gresk politiker. Han var statsminister i Hellas fra 10. mars 2004 til 6. oktober 2009. Han var leder av det konservative partiet Nea Dimokratia (Nytt demokrati) fra 1997 til 2009. 

Karamanlis ble statsminister i Hellas etter at partiet hans fikk 45,36 prosent av stemmene i parlamentsvalget 7. mars 2004 og rent flertall i parlamentet med 165 av 300 plasser. 

Etter å ha blitt gjenvalgt i 2007 tapte derimot Karamanlis og Nea Dimokratia valget i 2009, der PASOK fikk rent flertall av mandatene i nasjonalforsamlingen. Karamanlis gikk dermed av som statsminister 6. oktober 2009 og ble avløst av Georgios Papandreou. 30. november 2009 gikk han av som partileder og ble etterfulgt av Antonis Samaras.

Karamanlis ble i 2004 hedret med storkors av Den Kongelige Norske Fortjenstorden.Norges statskalender 2011, Oslo: Kommuneforlaget, s. 658.

Referanser

Kategori:Hellas’ statsministre
Kategori:Den Kongelige Norske Fortjenstorden
Kategori:Personer fra Athen